ไทย-เวีดนาม พร้อมเสริมสร้างความร่วมมือระหว่างกันในทุกเรื่อง
พลเอก ประวิตร วงษ์สุวรรณ รองนายกรัฐมนตรีและคณะ เข้าเยี่ยมคาราวะ นายหวู ดึ๊ก ดาม รองนายกรัฐมนตรีและหัวหน้าคณะทำงานเฉพาะกิจด้านโรคโควิด-19 ของเวียดนาม ณ ห้องรับรอง โรงแรมล๊อตเต้ โดยทั้งสองฝ่ายได้หารือและสานความสัมพันธ์ร่วมกันถึงความร่วมมือด้านความมั่นคงทางทะเล ที่จะลงนามความร่วมมือระหว่างกันนายหวู กล่าวถึงยุทธศาสตร์ของเวียดนาม โดยไทยมีความสำคัญอันดับต้นๆ ที่ลงทุนในเวียดนาม พร้อมขอบคุณไทย ที่ให้การช่วยเหลือสนับสนุนการจัดการแข่งขันซีเกมส์ ครั้งที่ 31 และหวังว่าไทยจะประสบความสำเร็จในการแข่งขันครั้งนี้ พลเอก ประวิตร กล่าวชื่นชมในการแก้ปัญหาโควิด-19 ของเวียดนาม ที่สถานการณ์ดีขึ้นตามลำดับ พร้อมชื่นชมการจัดการแข่งขันซีเกมส์  หวังว่าทั้งสองประเทศจะพัฒนาความร่วมมือระหว่างกันมากขึ้น โดยไทยพร้อมเสริมสร้างความร่วมมือระหว่างกันในทุกเรื่องจากนั้น พลเอก ประวิตร พบและหารือกับพลเอก อาวุโส เลือง ตาม กวาง รัฐมนตรีช่วยว่าการกระทรวงความมั่นคง เพื่อกระชับความร่วมมือด้านความมั่นคงระหว่างสองประเทศ โดย พลเอก อาวุโส เลือง ได้ขอให้ทั้งสองฝ่าย ส่งเสริมความร่วมมือในการป้องกันการกระทำผิดกฎหมายตามแนวชายแดนมากขึ้น ทั้งการแก้ปัญหายาเสพติดและการลักลอบเข้าเมืองผิดกฎหมาย พร้อมทั้งขอให้รัฐบาลไทยช่วยดูแลชาวเวียดนามที่ทำงานในไทย รวมทั้งขอเชิญสำนักงานตำรวจแห่งชาติ ร่วมจัดดุริยางค์เข้าร่วมสานสัมพันธ์ในโอกาสครบรอบ 60 ปี กระทรวงความมั่นคงเวียดนาม และหวังว่าภายหลังสถานการณ์โควิด-19 กลับสู่ภาวะปกติ ทั้งสองประเทศจะพัฒนากลไกความร่วมมือระหว่างกันมากขึ้นดังเดิมพลเอก ประวิตร ย้ำ ไทยให้ความสำคัญและพร้อมสนับสนุนความร่วมมือด้านความมั่นคงระหว่างกัน โดยเฉพาะการกระทำที่ถูกกฎหมายและพร้อมสนับสนุนดูแลประชาชนเวียดนามและทุกประเทศในอาเซียนที่ทำงานในไทย ในขณะเดียวกัน ขอให้รัฐบาลเวียดนามช่วยดูแลคนไทยในเวียดนามด้วยเช่นกัน โดยพร้อมสนับสนุนการเข้าร่วมกิจกรรม ครบรอบ 60 ปี กระทรวงความมั่นคงเวียดนาม และหวังว่าจะได้มีโอกาสเดินทางเยือนเวียดนามอย่างเป็นทางการในโอกาสต่อไป